open-index/open-wikipedia-markdown huggingface dataset:
Boldumsaz

**Boldumsaz** on kaupunki ja samannimisen piirikunnan hallinnollinen keskus Daşoguzin maakunnassa Turkmenistanissa. Se sijaitsee Amudarjan alajuoksulla sijaitsevalla Horezmin keidasalueella 45 kilometriä Daşoguzista luoteeseen. Vuoden 2022 väestönlaskennan mukaan kaupungissa oli 39&nbsp;582 asukasta.

Paikkakunta oli neuvostoaikana nimetty Mihail Kalininin mukaan. Paikalliset kutsuivat sitä nimellä *Porsy*. Boldumsazin taajamasta tuli kaupunki vuonna 2016, jolloin siihen liitettiin myös joukko lähikyliä.

Boldumsazin kautta kulkee Daşoguzin ja Köneürgençin välinen maantie sekä Qońıratiin johtava rautatie. Se on maatalousseudun keskus, jossa toimii puuvillankäsittelylaitos. Piirikunnassa viljellään puuvillaa ja viljaa, harjoitetaan puutarhan- ja karjanhoitoa sekä tuotetaan silkkikuitua.

## Lähteet
Mulanje

**Mulanje** on vuori Malawissa. Yli 3 000 metrin korkuisena se on maan korkein huippu. Se on osa laajempaa samannimistä syeniitin ja graniitin muodostamaa, 650 neliökilometrin laajuista massiivia. Joet ovat kaivertaneet siihen rotkoja ja muodostanet vesiputouksia ja suvantoaltaita.

Mulanje tunnetaan paikallisesti "taivaan saarena", koska se kohoaa jyrkästi alla olevalta tasangolta, jonka keskimääräinen korkeus on vain 650 metriä merenpinnasta.  Sitä kunnioitetaan pyhänä paikkana, jossa asuvat jumalat, henget ja esi-isät, ja sillä on syvä kulttuurinen ja henkinen merkitys. Vuoren geologiset ja hydrologiset piirteet liittyvät jao-, mang'anja- ja lomwe-kansojen uskomusjärjestelmiin ja kulttuuriperinteeseen. Nämä yhteisöt ovat ylläpitäneet vuoren pyhyyttä rituaalien ja perinteiden avulla, mikä tekee paikasta pyhän kulttuurimaiseman, joka heijastaa ihmisten ja luonnon välistä hengellistä ja ekologista harmoniaa. Mulanjevuori ja sitä ympäröivä kulttuurimaisema ovat Unescon maailmanperintökohde vuodesta 2025.

Mulanjen korkeuden takia sen ilmasto poikkeaa ympäröivistä alueista. Metsäpuista tunnetuin ja vaikuttavin on yli 30-metriseksi kasvava  malawinsyprikki. Vuorella kasvillisuus muuttuu korkeuden mukaan, ja siellä on runsaasti villieläimiä, kuten pieniä kalliohyppijä-antilooppeja. Lintulajeihin kuuluvat afrikanhiirihaukka, mustakotka ja lukemattomat valkoniskakorpit. Taimenen kalastus on mahdollista Lichenyajoessa, joka laskee lounaisrinteitä.

## Lähteet
Liittymiä

**Liittymiä** () on ruotsalaisen kirjailijan ja taiteilijan Simon Stålenhagin kirja vuodelta 2018. Kirja sijoittuu vaihtoehtoiseen vuoteen 1997, jossa sodat ja virtuaalitodellisuus ovat johtaneet yhteiskunnan romahtamiseen. Päähenkilö on teini-ikäinen Michelle, joka pyrkii lelurobotti Skipin kanssa kohti Yhdysvaltain länsirannikkoa. Stålenhag on sanonut saaneensa kirjaan innoitusta muun muassa *[[Salaiset kansiot]]* -televisiosarjasta ja rockyhtye Nirvanasta.

Kirjan elokuvaoikeudet myytiin jo ennen sen julkaisua. Anthony ja Joe Russon ohjaamaa ja vuonna 2025 Netflixissä julkaistua *[[Liittymiä (elokuva)|Liittymiä]]*-elokuvaa on luonnehdittu kirjaan verrattuna mielenkiinnottomaksi. Se sisältää myös yksityiskohtia, joita alkuperäisessä kirjassa ei ole.

## Lähteet
Hofmeister

**Hofmeister** on muun muassa seuraavien henkilöiden sukunimi:

* Franz-Peter Hofmeister (s. 1951), länsisaksalainen yleisurheilija ja pikajuoksija
* Max Hofmeister (1913–2000), itävaltalainen jalkapalloilija ja olympiamitalisti
* Wilhelm Hofmeister (1824–1877), saksalainen kasvitieteilijä
* Willy Hofmeister, saksalainen rugbynpelaaja ja olympiamitalisti
Erityinen oikeus

**Erityinen** **oikeus** tarkoittaa Suomen kiinteistöoikeudessa oikeutta käyttää toisen omistamaa kiinteistöä. 

Erityinen oikeus voidaan kirjata kohdistumaan kiinteistöön, määräalaan tai kirjattuun kiinteistön käyttöoikeuteen. Tilanteesta riippuu, onko oikeuden kirjaaminen kiinteistötietojärjestelmään vapaaehtoista vai pakollista. Kirjattavan oikeuden on oltava määräaikainen. Jos erityinen oikeus on pysyvä, sitä ei voida kirjata.

Kirjattavia erityisiä oikeuksia ovat kiinteistön vuokraoikeus tai muu käyttöoikeus (*maanvuokraoikeus*), hallinnanjakosopimus, eläkeoikeus sekä oikeus maa-aineksen ottamiseen.

Erityisenä oikeutena voidaan kirjata myös se, että kiinteistöllä pysyvästi sijaitseva elinkeinotoiminnassa käytettävä kone tai laite ei kuulu kiinteistöön, vaikka se muuten kuuluisi. Kirjaus voidaan tehdä myös päin vastoin niin, että kiinteistöön muuten kuulumaton kone tai laite kuuluukin kiinteistöön. Kirjaus voi koskea esimerkiksi teollisuuskiinteistöön vuokrattua nosturia. Kirjaamismahdollisuus koskee vain elinkeinotoiminnassa käytettäviä kiinteistöjä, ei esimerkiksi omakotitaloja.

## Katso myös

* Erityinen etuus
* Rasite

## Lähteet
Pahanojanlammi

**Pahanojanlammi** on Uudellamaalla Hyvinkäällä Hallberginmäen lähellä sijaitseva lampi.

## Maantietoa
Pahanojanlammi on 200 metriä pitkä, 150 metriä leveä, ja sen pinta-ala on 2,3 hehtaaria. Se sijaitsee puoli kilometriä etelään Hirvijärven etelärannasta mäkien välisessä painanteessa. Vaikka se ranta-alueet ovat alavaa metsämaata, kohoavat ympäröivät mäet yli 20 metrin korkeuteen vedenpinnasta. Lammen syvyys on 2,5 metriä  (tai kolme metriä ), mutta siinä ei ole kartan mukaan saaria. Lammen rantaviivan pituus on 600 metriä. Rantoja kiertää leveä vesikasvillisuuden vyöhyke, jossa kasvaa myös järviruokoa ja sen pehmeillä rannoilla kasvaa pensaikkoa . Lampi on autio eikä sinne johda tietä.

## Vedenlaatu
Pahanojanlammin vedenlaatua on tutkittu useita kertoja, mutta ainakin vuosina 1984, 1997, 1998 ja 2003 , ja myöhemmin 2006, 2012 ja 2018 . Sen vesi on vuoden 2005 raportin mukaan melko puhdasta, vaikka vedenväri oli ruskeaa. Verratessa 1980-luvun vedenlaatua 1990-luvun arvoihin, on veden ravinnepitoisuus kasvanut. Lammen happitalous oli kesäisin hyvä, mutta talvella happi väheni pohjan lähellä lähes loppuun.

Vuoden 2018 raportissa vedenlaatua kuvailtiin seuraavasti. Lammesta otettiin vesinäytteitä maaliskuussa ja elokuussa 2018. Näkösyvyys oli maaliskuussa 0,55&nbsp;metriä ja vesi oli ruskeaa humusvettä (vedenväri oli 130–190&nbsp;mg&nbsp;Pt/l). Elokuussa vesi oli kirkasta (sameus 0,69&nbsp;FTU). Jään alla veden happipitoisuus oli 0,9&nbsp;mg/l eli happea kylläisyysasteena oli 6&nbsp;%. Kokonaisfosforipitoisuus oli maaliskuussa 26&nbsp;μg/l ja elokuussa 150&nbsp;μg/l. Kokonaistyppipitoisuus oli maaliskuussa 1&nbsp;000&nbsp;μg/l ja elokuussa 880&nbsp;μg/l. Lammen ravinnepitoisuudet olivat rehevöityneen järven tasolla.

## Vesistösuhteet
Pahanojanlammi sijaitsee Vantaanjoen vesistössä (vesistöaluetunnus&nbsp;21) Kytäjärven alueella&nbsp;(21.03), jonka Suolijärven-Hirvijärven valuma-alueeseen&nbsp;(21.033) lampi kuuluu. Sen valuma-alueen pinta-ala on 28 hehtaaria. Siihen on johdettu kolme kuivatusojaa ja sen peltojen reunustama laskuoja Pahaoja laskee 600 metrin päässä koillisessa Hirvijärven Mannilanlahteen. Lammen vedenpinnan korkeus on 107,8&nbsp;metriä mpy&nbsp;(N2000), joten laskuojan pudotukseksi kertyy 4,2 metriä. Veden laskennallinen viipymä on puoli vuotta.

## Historiaa
Vuoden 1916 Riihimäen seudun taloudellisessa kartassa lammen pohjoispuolelle on piirretty kolme pientä peltopalstaa. Vuoden 1936 kartassa peltoala on kasvanut suuremmaksi ja niiden pohjoispuolelle on merkitty kaksi maatilaa, joille tulee tie Hallberginmäeltä. Onko piirtäjän erehdys, mutta lampi on jäänyt peltojen ”alle”.
Vuoden 1965 peruskartassa on aikaisempien peltomaiden lisäksi raivattu lampea kiertävä peltovyöhyke. Maatilojen nimet ovat Mannila ja Rasi. Lammen eteläpuolelta on peltoa vuoden 1987 kartassa metsitetty.

## Lähteet
Epadunk

**Epadunk** on ruotsalainen musiikkityyli, joka syntyi 2010-luvun lopussa. Nimi on yhdyssana sanoista *EPA* (viittaa ruotsalaiseen ajoneuvoon EPA-traktoriin) ja *dunk* (viittaa bassolinjaan).

Tyyppillisiä epadunkin piirteitä ovat nopea tempo, kovat ja selkeät bassolinjat sekä sanoitukset, jotka kertovat alkoholista, seksistä ja autojen ajamisesta. Musiikillisesti se muistuttaa suomalaista amispoppia, ja kohderyhmä on myös saman ikäinen. Tyylin juuret ovat ruotsalaisissa fjortisdunkissa ja iskelmämusiikissa sekä norjalaisessa russemusikissa. 

Tunnetuja epadunk-artisteja ovat muun muassa Ringnes-Ronny, Rasmus Gozzi, Fröken Snusk ja Hooja. Epadunkia kuunnellaan myös Suomessa, erityisesti suomenruotsalaisissa piireissä. Tyylillä on Suomessa oma juhlatapahtuma snusklördag, jota järjestetään eri yökerhoissa ruotsinkielisillä paikkakunnilla.

## Lähteet
Malawinsyprikki

**Malawinsyprikki** (*Widdringtonia whytei*) on sypressikasvien heimoon (Cupressaceae) kuuluva havupuu.

Malawinsyprikki on yksikotinen havupuu, jonka korkeus on jopa 50 m ja rungon halkaisija 150 cm. Tyypillisesti niillä on yksi suora runko ja pyramidinmuotoinen latvus, joka vanhemmiten tasaantuu epäsäännölliseksi. Kaarna on ruskehtavanharmaa, pehmeä, kuituinen, jopa 4 cm paksu. Se halkeilee ja hilseilee pitkinä suikaleina. Vuosikasvaimet ovat 7-20 mm pitkiä, nelikulmaisia, 1-1,5 mm paksuja. Neulaset ovat himmeän vaaleanvihreitä. Hedekukinnot ovat pitkulaisia, 3–6 × 1,5–2 mm. Siemenkävyt yksittäin tai ryhmissä (ei ryppäissä) oksissa tai lyhyiden versojen kärjissä. Ne kypsyvät kahdessa vuodessa pallomaisiksi, 15–22 mm halkaisijaltaan oleviksi kävyiksi.  Siemeniä  on kussakin kävyssä 3–10. Ne ovat tummia ja litteän soikeita, ja niissä on kaksi erillistä lenninsiipeä.

Malawinsyprikki on kotoperäinen Mulanjen vuorella Etelä-Malawissa. Se tunnetaan yhdestä paikasta. Sen historiallisen esiintymisalueen arvioitiin olevan alle 600 km2. Vuonna 2004 tehdyssä tutkimuksessa arvioitiin, että syprikkimetsää oli jäljellä enää 845 hehtaaria. Syprikin levinneisyysalue on vähentynyt rajusti laittoman hakkuutoiminnan ja metsänraivauksen seurauksena. Vuonna 2019 lajista ei ollut yhtään todella isoa yksilöä jäljellä.

Metsäpalojen jälkeen malawinsyprikki toipuu siementaimista, mutta 100–200 vuoden kuluessa voimakaskasvuisemmat lajit syrjäyttävät sen.

## Lähteet
Japaninmora

**Japaninmora** (*Physiculus japonicus*) on  morien heimoon kuuluva kalalaji. Lajia tavataan Itä-Aasian merialueilta.

## Koko ja ulkonäkö
Japaninmora voi kasvaa suurimmillaan 35–37 cm pitkäksi. Laji  on ruumiinmuodoltaan pitkänomainen, suuripäinen ja pyrstöä kohden suippeneva ja littenevä. Kalalla on kaksi selkäevää, joista ensimmäinen on lyhyehkö ja toinen pitkä. Myös peräevä on pitkä. Pyrstöevä on pyöreäkärkinen. Japaninmoran alaleuassa on viiksisäie. Lajin vatsassa on valoa tuottava elin. Väriltään kala on selästään punertävän ruskea ja vatsastaan sinertävän musta. Evät ovat punaruskeat.

## Levinneisyys ja elintavat
Japaninmoraa tavataan Japanin ympäristöltä ja Itä-Kiinan mereltä Taiwaniin asti. Laji elää lähellä kivikkoista pohjaa useimmiten 150–350 metrin syvyydessä. Lajia saadaan sivusaaliina muiden kalojen kalastuksen yhteydessä.

## Lähteet
Elke

**Elke** on saksalainen naisen etunimi.

Nimi Elke on alkuaan lyhentymä- tai lempinimimuoto jostakin naisennimestä, jonka alkuosana on *Adel-* (’jalo’), esim. *[[Adelheid (nimi)|Adelheid]].* Sen mukaisesti myös Elken nimipäivää vietetään Saksassa pyhän Adelheidin muistopäivänä 16. joulukuuta. Nimi oli Saksassa kaikkein suosituimpia tyttölasten nimiä vuoden 1940 tienoilla, mutta 1970-luvun jälkeen sen suosio on pudonnut jyrkästi.

## Tunnettuja Elkejä

* Elke Erb (1938–2024), saksalainen kirjailija ja kääntäjä
* Elke König (s. 1954), saksalainen kauppatieteilijä
* Elke Sommer (s. 1940), saksalainen näyttelijä
* Elke Winkens (s. 1970), saksalainen näyttelijä

## Lähteet
Adelheid (nimi)

**Adelheid** on alkuaan saksalainen naisen etunimi.

Nimi Adelheid koostuu ’jaloa’ ja ’ominaisuutta, olemusta’ merkitsevistä osista. Se on tullut Euroopassa aikoinaan suosituksi jo 900-luvulla eläneen keisarinnan ja pyhimyksen Adelheidin myötä. Nimi ei vuoden 1890 jälkeen ole Saksassa kertaakaan kuulunut suosituimpiin 50:een tytönnimeen, ja 1960-luvulta lähtien sitä on annettu nimeksi enää aniharvoin. Suositumpia ja tunnetumpia nykyään ovat Adelheid-nimen lempinimimuodot ja muunkieliset muunnelmat, kuten *[[Heidi]], [[Elke]],* ranskalaiset *[[Adele (nimi)|Adèle]]* ja *[[Adelaide (nimi)|Adelaide]]* sekä ranskan kautta englantiin levinnyt *[[Alice (nimi)|Alice]].*

## Tunnettuja Adelheidejä

* Pyhä Adelheid (930–999), Burgundin prinsessa ja Saksan hallitsija
* Adelheid Laro (1911–2001), suomenvirolainen kirjastonhoitaja
* Adelheid Louise Theresa Caroline Amelia von Sachsen-Meiningen eli Adelaide, Ison-Britannian kuningatar (1792–1849)

## Lähteet
Adelaide (nimi)

**Adelaide (Adelaïde, Adélaïde)** on naisen etunimi.

Nimi Adelaide on alkuaan ranskalainen muoto saksalaisesta etunimestä *[[Adelheid (nimi)|Adelheid]].* (Saman nimen jatkajia ovat myös muun muassa *[[Heidi]], [[Elke]], [[Adele (nimi)|Adèle]]* ja *[[Alice (nimi)|Alice]].*)

Suomessa Adelaide on harvinainen nimi. Se on ollut nimenä vuosina 1899–2025 alle 261 naisella.

Adelaide on ollut nimenä useilla tunnetuilla henkilöillä (ks. Adelaide (täsmennyssivu)), mm. Ison-Britannian kuningatar Adelaidella (1792–1849), jonka mukaan on nimetty myös Etelä-Australian pääkaupunki Adelaide.

## Tunnettuja Adelaideja

* Akvitanian Adelaide  (950–1004), Akvitanian herttuatar, Hugo Capet’n puoliso, frankkien kuningatar
* Adelaide, *Adelaide Amelia Louise Theresa Caroline* (1792–1849), Yhdistyneen kuningaskunnan ja Hannoverin alueen kuningatar, kuningas Vilhelm IV:n puoliso
* Marie-Adélaïde (1894–1924), Luxemburgin suurherttuatar

* Adelaide Botty van den Bruele (s. 1996), suomalainen yrittäjä ja joogaohjaaja, Miss Suomen toinen perintöprinsessa 2022
* Adelaide Casely-Hayford (1868–1960), sierraleonelainen aktivisti, feministi, kirjailija ja opettaja
* Adelaide Clemens (s. 1989), australialainen näyttelijä
* Adelaide Crapsey (1878–1914), yhdysvaltalainen runoilija
* Adelaïde Ehrnrooth (1826–1905), suomalainen kirjailija ja naisasialiikkeen johtohahmo
* Adélaïde Fassinou (s. 1955), beniniläinen kirjailija, opettaja ja kansainvälinen virkailija
* Adelaide Ferreira (s. 1959), portugalilainen laulaja
* Adelaïde den Haan (s. 1941), alankomaalainen uimari
* Adelaide Hall (1901–1993), brittiläinen jazzlaulaja ja näyttelijä
* Adelaide Johnson (1859–1955), yhdysvaltalainen kuvanveistäjä ja feministi
* Adelaide Kane (s. 1990), australialainen näyttelijä
* Adélaïde Labille-Guiard (1749–1803), ranskalainen taidemaalari
* Adelaide Lambert (1907–1996), yhdysvaltalainen uimari ja olympiavoittaja
* Adelaide Anne Procter (1825–1864), englantilainen runoilija
* Adelaide Andrejeva von Skilondz (1882–1969), venäläissyntyinen Ruotsissa toiminut oopperalaulaja

## Lähteet
Holeček

**Holeček** tai **Holetschek** on muun muassa seuraavien henkilöiden sukunimi:

* Jiří Holeček (s. 1944), tšekkoslovakialainen jääkiekkomaalivahti
* Johann Holetschek (1846–1923), itävaltalainen astronomi
* Josef Holeček (1853–1929), tšekkiläinen kirjailija, toimittaja ja kääntäjä
* Josef Holeček (1921–2005), Tšekkoslovakiaa edustanut ratameloja ja olympiavoittaja.
Karkkikauppa

**Karkkikauppa** on myymälä, josta voi ostaa lukuisia erilaisia karkkeja eli makeisia. Karkkikaupassa voidaan myydä esimerkiksi suklaita, viinikumeja, kirpeitä karkkeja ja toffeita.

Euroopan suurin karkkikauppa on Ruotsin Haaparannassa sijaitseva Candy World. Se on suosittu etenkin suomalaisten kesken, koska se sijaitsee vain pari kilometriä rajasta länteen.

## Karkkikauppoja Suomessa
;Päätuotteena
* Candy World
* CandyTown
;Sivutuotteena
* Kaikki ruokakaupat
* Makuuni
* Finnkino

## Lähteet
5634 Victorborge

**5634 Victorborge (1978 VT6)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

## Lähteet
5637 Gyas

**5637 Gyas (1988 RF1)** on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri  (noin ) kiertoradalla, jossa se on lähimmillään  astronomisen yksikön päässä ja etäisimmillään  astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin .

## Lähteet
Tuula Isoniemi

**Tuula Isoniemi** (oik. Tuulamarja Isoniemi-Rinne, ent. Kervinen, os. Isoniemi, s. 11. heinäkuuta 1942, Hudiksvall, Ruotsi) on suomalainen tiedotuspäällikkö ja filosofian maisteri. Hän on työskennellyt vuosikymmeniä Otavassa, pisimpään tiedotuspäällikkönä. Hän on ollut myös järjestämässä Lahden kansainvälistä kirjailijakokousta ja toiminut Helsingin kirjamessujen ohjelmajohtajana. 

Tuula Isoniemi kävi Helsingin ranskalaista koulua *Ecole Elémentaire Française* 1948–52 ja Apollon Yhteiskoulua, yo 1961. Hän opiskeli Helsingin yliopistossa pääaineinaan romaaninen filologia, kotimainen kirjallisuus ja taidehistoria. Hän valmistui filosofian maisteriksi 1979. 

Tuula Isoniemi on työskennellyt Kustannusosakeyhtiö Otavassa  40 vuotta. Hän vastasi tiedotuspäällikkönä yhtiön viestinnästä vuodesta 1978 lähtien ja jäi eläkkeelle vuonna 2005. Hän on ollut myös viestintäasiantuntijana useissa kotimaisissa ja kansainvälisissä kulttuurialan tapahtumissa sekä mukana suunnittelemassa ja toteuttamassa niitä. Hän oli muun muassa Espoossa järjestetyn kansainvälisen kirjallisuuskriitikkokongressin AICL80 Congrès  de l´Association Internationale de Critiques Littéraires (1980) lehdistösihteeri. Hän oli Taiteilijoiden rauhanjunan (1982) lehdistösihteeri ja valtakunnallisen toimikunnan jäsen. Hän on työskennellyt vuosia kirjallisuuteen liittyvissä seminaareissa, kilpailuissa ja tapahtumissa. Hän oli Lahden kansainvälisen kirjailijakokouksen lehdistösihteerinä kymmenen kokouksen ajan, vuodesta 1973 vuoteen 1991.  Hän on ollut vuoden kauneimmat kirjat valitsevan Suomen kirjataiteen komitean puheenjohtaja vuosina 2006–2014. Helsingin kirjamessujen ohjelmajohtajana hän on toiminut neljä vuotta, 2007–2010.

## Perhe
Tuula Isoniemellä on kaksi tytärtä (s. 1965 ja s. 1969). Hänen aviopuolisonsa vuodesta 1990 oli toimittaja ja tietokirjailija Matti Rinne (k. 2020).

## Työura
Otava:
* kirjallinen osasto, sihteeri 1963–64  
** toimitusjohtaja  Heikki A. Reenpään sihteeri 1968–72
** tiedotussihteeri  1973–77
** tiedotuspäällikkö 1978–2005

Lahden kansainvälinen kirjailijakokous, lehdistösihteeri 1973–1991

Suomen kirjataiteen komitea, puheenjohtaja 2006–2014

Helsingin kirjamessut, ohjelmajohtaja 2007–2010

## Palkinnot ja kunniamerkit
* Kirjapöllö-palkinto (Kirjakauppasäätiö), 2001
* Suomen Kustannusyhdistys, hopeinen ansiomerkki, 2005
* Eino Leinon Seuran kunniajäsen vuodesta 2006
* Ranskan Arts et Lettres -ritarikunta, ritarimerkki
* Suomen Leijonan -ritarikunta, ritarimerkki

## Lähteet
Johann Holetschek

**Johann Holetschek** (29. elokuuta 1846 Thuma, Itävalta – 10. marraskuuta 1923 Wien, Itävalta) oli itävaltalainen astronomi. Hän oli Wienin observatorion assistentti vuodesta 1872 ja apulainen 1879. Hän julkaisi useita tutkimuksia, etenkin pyrstötähtien radoista. Hänen kiinnosotuksensa kohteena olivat erityisesti komeetat. Hänen päätyönsä käsittelee aikakauden komeettojen kirkkauden muutoksia ja pyrstön pituuksia..

Holetschekin mukaan on nimetty Kuun kraatteri Holetschek, asteroidi 313384 Holetschek ja Wienissä katu Holetschekgasse.

## Lähteet
5641 McCleese

**5641 McCleese (1990 DJ)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
Ferrari (täsmennyssivu)

**Ferrari** tarkoittaa muun muassa seuraavia: 

* Ferrari, sukunimi
* Ferrari, italialainen urheiluautojen valmistaja
* Scuderia Ferrari, autokilpailutalli
* 4122 Ferrari, päävyöhykkeen asteroidi
* Ferrari, Franciacorta-tyyppinen italialainen viini.

## Katso myös
* Ferraris
Martin Meredith

**Martin Meredith** (s. 1942) on brittiläinen historioitsija, toimittaja ja tietokirjailija. Hän on Etelä-Afrikan historian ja politiikan asiantuntija. Hän on kirjoittanut lukuisia teoksia Afrikan valtioiden kehityksestä siirtomaavallan jälkeen.

Meredith on toiminut *[[The Observer]]in* ja *[[The Sunday Times]]in* ulkomaankirjeenvaihtajana. Hän on työskennellyt itsenäisenä tutkijana ja Oxfordin yliopiston St Antony’s Collegen tutkijana. Meredithin teos *The State of Africa* (2005) käsittelee koko maan historiaa maiden itsenäistymisen jälkeen. Hänen muuhun tuotantoonsa kuuluvat Nelson Mandelan, Robert Mugaben ja Bram Fischerin elämäkerrat. Meredith julkaisi myös afrikannorsuja käsittelevän kirjan, jossa hän keskittyy varsinkin eläinten uhanalaiseen asemaan.

## Lähteet
Ferraris

**Ferraris** tarkoittaa muun muassa seuraavia: 

* Stadio Luigi Ferraris,Italian Genovassa sijaitseva jalkapallostadion
* Romeo Ferraris, italialainen pikkuformulatalli

## Sukunimi
* Adalgiso Ferraris (1890–1968), italialaissyntyinen brittiläinen muusikko ja säveltäjä
* Andrea Ferraris (s. 1966), italialainen Aku Ankka -piirtäjä ja käsikirjoittaja
* Antonio de Ferraris (noin 1444–1517), kreikkalais-italaialainen tieteilijä
* Attilio Ferraris (1904–1947), italialainen jalkapalloilija
* Joseph de Ferraris (1726–1814), itävaltalainen kenraali ja kartografi
* Pietro Ferraris (1912–1991), italialainen jalkapalloilija
* Roberto Ferraris (s. 1952), italialainen ampuja
* Zoë Ferraris, yhdysvaltalainen kirjailija

## Katso myös
* Ferrari, täsmennyssivu
Weiterstadt

**Weiterstadt** on kaupunki Hessenin osavaltiossa Saksassa. Hessenin osavaltio myönsi Weiterstadtille kaupungin nimen 1993.

## Maantiede
Weiterstadt sijaitsee 26 kilometriä Frankfurt am Mainista etelään, matka autoteitse on 34 kilometriä. Etäisyys Darmstadtista on kuusi kilometriä luoteeseen. Weiterstadt koostuu viidestä kaupunginosasta: kantakaupunki, Braunshardt, Gräfenhausen, Riedbahn ja Schneppenhausen.

## Historia
Weiterstadt mainitaan ensimmäisen kerran vuonna 948 muodossa Widerestat. Kylän ensimmäinen ilmoitettu omistaja oli pappi Liuthar. Nykyisen Weiterstadtin tarina alkaa 1970-luvulta, jolloin siihen liitettiin Gräfenhausen ja Schneppenhausen. Braunshardt oli liittynyt Weiterstadtiin 1973. Weiterstadt sai oikeuden kaupungin nimen käyttöön 29. heinäkuuta 1993. Braunshardt mainitaan ensi kerran 1303, mutta asiakirja katosi toisen maailmansodan jälkeen. Gräfenhausen ja Schneppenhausen mainitaan 1211. Riedbahn on huomattavasti uudempi asutus, ja sen nimi pohjautuu rautatiehen, joka kulki Darmstadtista Riediin.

Noin 40 prosenttia Weiterstadtin asukkaista asuu kantakaupungissa, noin viidesosa Braunshardtissa ja noin neljäsosa Gräfenhausenissa.

Nykyisen Weiterstadtin evankelisen kirkon (Evangelische Kirche (Weiterstadt)) paikalla on sijainnut rakennus jo 1200-luvulla. Nykyisen ulkomuotonsa kirkko sai 1688.

## Talous ja liikenne
Weiterstadtin yrityksiä ovat esimerkiksi Devoteam, joka on erikoistunut IT-palveluihin ja E-Märkte Winkler, jonka erityisalaa on vähittäiskauppojen toiminta. Weiterstadtissa toimii myös kauppakeskus LOOP5. Weiterstadtin rautatieasema, Bahnhof Weiterstadt, sijaitsee rataosuudella Rhein-Main-Bahn. Kaupunki sijaitsee Bundesautobahn 5:n ja Bundesstraße 42:n risteyksessä.

## Lähteet

## Aiheesta muualla
*Weiterstadt, Hessen, Saksa — Sunrise, Sunset, and Daylength
5659 Vergara

**5659 Vergara (1968 OA1)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Asteroidin pyörähdysaika akselin ympäri on .

Asteroidi on nimetty uruguaylaisen tähtitietelijän Gladys Vergara Gavagninin (1928-2016) mukaan.

## Lähteet
Words (Alesson kappale)

**Words** on ruotsalaisen DJ Alesson ja ruotsalaislaulaja Zara Larssonin kappale, joka julkaistiin 22. huhtikuuta 2022 10:22PM:in ja Astralwerksin kautta. Kappaleen on kirjoittanut Alesson ja Larssonin lisäksi Karen Ann Poole ja Becky Hill. 

## Taustaa ja sävellys
”Words” on EDM-pop- ja house-pop-kappale, jonka on kirjoittanut Alesso, Larsson, Karen Ann Poole ja Becky Hill sekä tuottanut Alesso. Kappale nauhoitettiin Ruotsissa joulukuun 2021 ja tammikuun 2022 välisenä aikana. Ennen kappaleen julkaisua Alesso julkaisi Tiktokissa videoita, joissa hän vihjasi, että seuraavassa singlessä olisi mukana naisartisti. 

”Words” julkaistiin 22. huhtikuuta 2022 ja Alesson VIP Mix 27. toukokuuta.

## Vastaanotto
*EDM Tunes* -lehden Drew Barkin kehui Larssonin laulusuoritusta ja kehui kappaletta koukuttavaksi, mutta liian lyhyeksi. *V* -lehden Ellie Beeck kutsui kappaletta ”radioystävälliseksi kappaleeksi, jota varmasti soitetaan klubeilla tänä kesänä”.

### Kaupallinen menestys
”Words” oli parhaimmillaan Yhdysvalloissa Hot Dance/Electronic Songs -listan sijalla kymmenen ja Dance/Mix Show Airplay -listan sijalla neljä. Suomessa kappale oli radiosoittolistan sijalla kymmenen. 

## Kappaleet
**Digitaalinen lataus/suoratoisto**
# 

**Digitaalinen lataus/suoratoisto – Alesso VIP Mix**
# 

## Lähteet
Hallinnanjakosopimus

**Hallinnanjakosopimus** on Suomessa sopimus, jolla yhteisesti omistetun kiinteistön omistajat sopivat kunkin osaomistajan hallinnassa olevasta maa-alueesta ja rakennuksista. Sopimus selkeyttää tontin ja sillä olevien rakennusten omistusta, hallintaa ja käyttöä.

Hallinnanjakosopimus on tavallinen silloin, kun kiinteistöä ei voida jakaa useiksi erillisiksi rakennuspaikoiksi eikä haluta perustaa asunto-osakeyhtiötä. Tavallista on, että yhteisellä maapohjalla on joko paritalo tai erilliset rakennukset kullekin osaomistajalle. Myös rivitalo on mahdollinen vaikkakin harvinainen.

Hallinnanjakosopimuksen osapuolet omistavat kiinteistön yhteisesti. Kenenkään osapuolen omistusoikeus ei kohdistu tiettyyn alueeseen kiinteistöllä, vaan kukin osapuoli omistaa määräosan koko alueesta. Hallinnanjakosopimuksella sovitaan siitä, mitä aluetta kukin osaomistaja *hallitsee*. 

Sopimuksessa voidaan sopia myös kunnossapitokustannuksista, mahdollisista yhdessä hallittavista alueista sekä siitä, miten kiinteistö jaetaan, jos se tulee mahdolliseksi tai ajankohtaiseksi.

Hallinnanjakosopimus voidaan tehdä tavallisena sopimuksena. Sopimus voidaan kirjata erityisenä oikeutena kiinteistötietojärjestelmään. Silloin se sitoo myös seuraavia omistajia ja panttioikeuden haltijoita.

## Lähteet
Pikkupyhä

**Pikkupyhä** oli kristillisen kirkon juhlapäivä, jonka viettäjän ei tarvinnut käyttää koko päivää uskonnon harjoittamiseen, vaan riitti, kun osallistui jumalanpalvelukseen tai rukoushetkeen. Muun osan päivästä sai käyttää arkisiin askareisiin ja jopa markkinoiden pito oli sallittua. Pikkupyhät olivat apostolien tai kirkon pyhimysten muistopäiviä tai ne saattoivat olla paikallisseurakunnan omia juhlia, kuten kirkon vihkimisen tai muun merkkitapahtuman vuosipäiviä.

Ruotsissa ja Suomessa pikkupyhät lakkautettiin 1772 annetulla asetuksella. Sen seurauksena kalenterista poistettiin muun muassa kolmas ja neljäs joulu- ja pääsiäispäivä sekä apostolien päivät. Siitä huolimatta pikkupyhien viettäminen säilyi pitkään yleisessä tietoisuudessa ja oli sitkeä kansanperinne.

Nimityksen uusiokäyttöä on Tampereella Finlaysonin kirkossa lapsille ja lapsenmielisille sunnuntaisin pidettävät pikkupyhä-nimiset lyhytkestoiset hartaustuokiot.

## Lähteet
Stege

**Stege** on taajama Vordingborgin kunnassa Tanskassa. Taajamassa oli 3&nbsp;765 asukasta vuoden 2025 alussa.

## Väestökehitys

## Tunnettuja henkilöitä
* Albert Gottschalk (1866–1906), taidemaalari

## Lähteet

## Aiheesta muualla
Ørslev

**Ørslev** voi tarkoittaa seuraavia:

* Ørslev, taajama Ringstedin kunnassa Tanskassa
* Ørslev, taajama Vordingborgin kunnassa Tanskassa
Ærøskøbing

**Ærøskøbing** on taajama Ærøn kunnassa Tanskassa. Taajamassa oli 932 asukasta vuoden 2025 alussa.

## Väestökehitys

## Tunnettuja henkilöitä
* Anders Christensen Arrebo (1587–1637), piispa ja runoilija

## Lähteet

## Aiheesta muualla
Søby

**Søby** voi tarkoittaa seuraavia:

* Søby, taajama Syddjursin kunnassa Tanskassa
* Søby, taajama Ærøn kunnassa Tanskassa
* Nørre Søby, taajama Faaborg-Midtfynin kunnassa Tanskassa

## Sukunimenä
* Tove Søby (s. 1933), tanskalainen meloja
Greve Strand

**Greve Strand** on Hovedstadsområdetin taajaman osa Greven kunnassa Tanskassa. Greve Strandissa oli 45&nbsp;883 asukasta vuoden 2025 alussa.

## Väestökehitys

## Lähteet

## Aiheesta muualla
IIT Kanpur

**IIT Kanpur** (, suom. *Intian teknillinen korkeakoulu Kanpurissä*, lyhennys myös IITK) on Intian Uttar Pradeshin osavaltion Kanpurissa toimiva julkinen teknillinen korkeakoulu ja tutkimusyliopisto.

Vuonna 1959 perustettu IIT Kanpur kuuluu ikäjärjestyksessä ensimmäisen viiden Intian teknillisen korkeakoulun (engl. Indian Institutes of Technology, IITs) ryhmään nykyään 23:sta tämän luokituksen saaneesta korkeakoulusta. 

Lukuvuonna 2024–2025 IIT Kanpurissa oli yli 9&nbsp;550 opiskelijaa. Heistä alempaa korkeakoulututkintoa opiskeli runsas 5&nbsp;000, ylempää yli 2&nbsp;200 ja tohtoritutkintoa yli 2&nbsp;300 opiskelijaa. Naisia alempaa korkeakoulututkintoa opiskelevista oli viidennes ( %).

Oppilaitoksen mainetta akateemisesti ja työnantajien parissa korostava (painoarvo 45%) QS World University Rankings sijoitti IIT Kanpurin listansa kuudenneksi intialaiseksi yliopistoksi (2026), edellään neljä muuta IIT:ia ja Intian tiedeinstituutti. Intian kansallisessa korkeakoulujen paremmuusluokittelussa (NIRF) IIT Kanpur arvioitiin vuonna 2025 Intian viidenneksi parhaaksi korkeakouluksi. Tällöin sen edellä olivat IIT Madras, Intian tiedeinstituutti, IIT Bombay ja IIT Delhi. Verkkonäkyvyyttä korostava espanjalainen Webometrics-yliopistolistaus sijoitti IIT Kanpurin  maailmanlistansa sijalle 522, Intian kahdeksanneksi korkeimman sijaluvun saaneena yliopistona (7/2025). 

Vuonna 2025 kiinalainen ARWU-yliopistoranking luokitteli IIT Kanpurin maailman kärkiyliopistojen listallaan sijaluokkaan 601–700. ARWU:n vertailussa IIT Kanpur oli Intian 3.–7. korkeatasoisin korkeakoulu yhdessä kolmen muun samalle tasolle arvioidun oppilaitoksen kanssa.

## Lähteet

## Aiheesta muualla
*Indian Institute of Technology Kanpur (kotisivusto)  (iitk.ac.in)
Nordby

**Nordby** voi tarkoittaa seuraavia:

* Nordby, taajama Fanøn kunnassa Tanskassa
* Nordby, taajama Samsøn kunnassa Tanskassa
* Nordbyn kirkko, kirkko Åsin kunnassa Norjassa

## Sukunimenä
* Bente Nordby (s. 1974), norjalainen jalkapallomaalivahti
Axel Emanuel Holmberg

**Axel Emanuel Holmberg** (1817–1861) oli ruotsalainen arkeologi. Hän oli apulainen Tukholman suomalaisessa seurakunnassa. Hän on Ruotsin arkeologisen tutkimuksen ensimmäisiä merkittäviä edustajia.

## Julkaisut
* *Bohusläns historia och beskrifning* (1842)
* *Skandinaviens hällristningar* (4 vihkoa, 1848–1849)
* *Nordbon under hednatiden* (2 osaa, 1852–1854)

## Lähteet

## Aiheesta muualla
* Åke Holmberg, Axel Emanuel Holmberg, Svenskt biografiskt lexikon
Midnight Sun Tour

**Midnight Sun Tour** on ruotsalaisen laulaja Zara Larssonin viides konserttikiertue, joka tukee hänen viidettä studioalbumia *[[Midnight Sun (albumi)|Midnight Sun]]* (2025). Kiertue alkoi 28. lokakuuta 2025 Münchenissä, Saksassa ja sen on määrä päättyä 26. lokakuuta 2026 Aucklandissa, Uudessa-Seelannissa. 

## Julkistukset
Larsson julkisti kiertueen 5. kesäkuuta 2025 17 konsertilla ympäri Eurooppaa. Liput tulivat myyntiin kahdeksan päivää myöhemmin. Kiertueen konsertteja pidetään myös areenoilla, joka tekee kiertueesta Larssonin isoimman. Pohjois-Amerikan konsertit julkistettiin 2. syyskuuta 2025. 

Australian konsertit julkistettiin 9. helmikuuta 2026. Kolme päivää myöhemmin 12. helmikuuta julkistettiin lisäkonsertteja sekä konserttipaikkoja vaihdettiin suuren kysynnän vuoksi. 16. helmikuuta julkistettiin konsertti Uuden-Seelannin Aucklandiin sekä uusia konserttipaikkojen vaihdoksia.

## Kappalelista
Kappalelista Münchenin konsertista 28. lokakuuta 2025:

# ”Midnight Sun”
# ”Blue Moon”
# ”Can’t Tame Her”
# ”I Would Like” / ”Sundown”
# ”Love Me Land”
# ”All the Time”
# ”Pretty Ugly”
# ”Ain’t My Fault”
# ”Hot & Sexy”
# ”Girl’s Girl”
# ”Wow”
# ”Saturn’s Return”
# ”Uncover”
# ”Ruin My Life”
# ”The Ambition”
# ”Eurosummer”
# ”This One’s for You”
# ”Crush”
# ”Lush Life”
# ”Never Forget You”
# ”Puss Puss”
# ”Symphony”

## Konsertit

## Huomautukset

## Lähteet
Sarah Tabrizi

**Sarah Tabrizi** on brittiläis-iranilainen neurotieteilijä ja Huntingtonin taudin johtavia tutkijoita maailmalla. Hän on University College Londonin (UCL) kliinisen neurologian ja neurogenetiikan professori sekä UCL:n Huntingtonin taudin keskuksen ja hermorappeumasairauksiin keskittyvän yksikön johtaja.

## Koulutus ja ura
Tabrizi suoritti korkeakoulututkinnon vuonna 1986 Heriot-Wattin yliopistossa pääaineenaan biokemia ja vuonna 1992 Edinburghin yliopistossa pääaineenaan lääketiede. Hän väitteli tohtoriksi University College Londonista vuonna 2000 ja tutki väitöstyössään mitokondrioiden toimintahäiriöiden osuutta hermoston rappeutumisessa, jolloin kiinnostui myös Huntingtonin taudista.

Vuonna 2002 Britannian terveysministeriö myönsi Tabrizille stipendin prionien ja Huntingtonin taudin tutkimukseen, ja seuraavana vuonna hän johti omaa tutkimusryhmää. Vuonna 2007 Tabrizista tuli University College Londonin reader, eli kansainvälistä tunnustusta saanut tutkija, ja vuonna 2008 hän oli päätutkija laajoissa kansainvälisissä Huntingtonin tautiin liittyvissä tutkimushankkeissa TRACK-HD ja TRACK-On HD. Tabrizi nimitettiin UCL:n kliinisen neurologian ja neurogenetiikan professoriksi vuonna 2009. Vuonna 2016 hän perusti yliopiston Huntingtonin taudin keskuksen yhdessä Gill Batesin kanssa.

Tabrizi on ollut mukana kehittämässä Huntingtonin tautiin uudenlaista geeniterapiahoitoa, jolla on alustavasti onnistuttu hidastamaan sairauden etenemistä. Hän johti Ed Wildin kanssa tutkimuksen Britannian osuutta.

## Tunnustuksia
### Palkintoja
* 2017 Leslie Gehry Brenner Prize for Innovation in Science (Hereditary Disease Foundation)
* 2018 Cotzias Award (Spanish Society of Neurology)
* 2019 Yahr Award (World Congress for Neurology)
* 2019 Alexander Morison Medal (Royal College of Physicians of Edinburgh)
* 2022 Osler Medal (Association of Physicians of Great Britain and Ireland)
* 2022 MRC Millennium Medal (Medical Research Council)
* 2023 Arvid Carlsson Award (Lundin yliopisto)
* 2025 Outstanding Contribution to Neuroscience Award (British Neuroscience Association)

### Muita tunnustuksia
Tabrizi valittiin Royal Societyn ja National Academy of Medicinen jäseneksi vuonna 2024.

Tiedelehti *[[Nature]]* nimesi Tabrizin Huntingtonin taudin hoitoon liittyvien kliinisten tutkimusten johtamisesta vuoden 2025 Nature’s 10 -listalleen. Lista kokoaa vuosittain kymmenen tieteellisesti merkittävää henkilöä.

## Lähteet
Nyborg (Tanska)

**Nyborg** on taajama Nyborgin kunnassa Tanskassa. Taajamassa oli 17&nbsp;990 asukasta vuoden 2025 alussa.

Nyborg on Nyborgin kunnan hallinnollinen keskus, ja siellä on muun muassa elintarvike-, muovi- ja metalliteollisuutta, vankila, useita oppilaitoksia ja sairaala.

## Historia
Ensimmäinen maininta Nyborgista on vuodelta 1193. Kaupunki kasvoi Nyborgin linnan ympärille ja sen uskotaan saaneen kaupunkioikeudet Valdemar II Sejrin aikana. Nyborgista muodostui sijaintinsa ansiosta tärkeä satama- ja kauppa- ja kokouspaikka. Se eli kulta-aikaansa 1500-luvulla, mutta 1600-luvun jälkipuoliskolta alkaen se ajautui taloudelliseen ahdinkoon. Vuonna 1797 suuri osa kaupungista tuhoutui tulipalossa. Seuraavalla vuosisadalla Nyborg nousi jälleen kukoistukseen. Ison-Beltin sillan avaaminen vuonna 1998 vähensi Nyborgin sataman merkitystä henkilöliiikenteelle.

## Väestökehitys

## Kuvia

Nyborg Zentrum am Hafen Adelgade mit Vor Frue Kirke - Fyn Insel Fünen Dänemark - Foto Wolfgang Pehlemann P1280783.jpg|Kaupungin keskustaa, taustalla keskiaikainen Vor Frue Kirke.
Nyborg Rådhus.JPG|Raatihuone
Denmark-Nyborg-Mads Lerches Gaard town museum.jpg|Kaupunginmuseo
Nyborg.JPG|Nyborg ilmakuvassa


## Tunnettuja henkilöitä
* Theodor Holmskiold (1731–1793), lääkäri, kasvitieteilijä ja virkamies
* Ragnhild Hveger (1920–2011), uimari

## Lähteet

## Aiheesta muualla
Gottschalk

**Gottchalk** on seuraavien henkilöiden sukunimi:

* Albert Gottschalk (1866–1906), tanskalainen taidemaalari
* Louis Moreau Gottschalk (1829–1869), yhdysvaltalainen pianisti ja säveltäjä
Jens Holmboe

**Jens Holmboe** (5. toukokuuta 1880 Tvedestrand, Norja – 25. heinäkuuta 1943 Oslo, Norja) oli norjalainen kasvitieteilijä. Hän oli vuodesta 1902 Kristianian kasvitieteellisen puutarhan assistentti, 1906 Bergenin museon konservaattori ja seuraavasta vuodesta sen johtaja. Hänen tutkimuksensa kohdistuvat pääasiassa kasvimaantieteeseen ja Norjan kasviston synnyn selittämiseen. Hän teki 1905 yliopiston stipendiaattina Kyprokselle kasvitieteellisen matkan, jonka tulokset esitettiin 1914 ilmestyneessä laajassa teoksessa *Studies on the vegetation of Cyprus*.

## Julkaisut
* *Nogle ugræsplanters indvandring i Norge* (Nyt mag. f. naturv., 1900)
* *Planterester i norske torvmyrer* (Vid. selsk. skr., 1903)
* *Studier over norske planters historie* I–III (Nyt mag. f. naturv., 1905–1906)
* *Studies on the vegetation of Cyprus* (1914)

## Lähteet

## Aiheesta muualla
5375 Siedentopf

**5375 Siedentopf (1989 AN6)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Asteroidin pyörähdysaika akselin ympäri on .

## Lähteet
Albert Gottschalk

**Albert Gottschalk** (3. heinäkuuta 1866 Stege – 13. helmikuuta 1906 Frederiksberg) oli tanskalainen taidemaalari. Hän opiskeli Kuninkaallisessa taideakatemiassa vuosina 1882–1883 ja oli Peder Severin Krøyerin oppilas 1883–1888. Myös Karl Jensen ja Karl Madsen opettivat Gottschalkia, joka sai vaikutteita Barbizonin koulusta. Myöhemmin hän suuntautui kohti symbolismia. Hänen ystäviään olivat muun muassa kirjailijat Sophus Claussen ja Johannes Jørgensen.
## Teoksia

Albert Gottschalk - Nature Morte med Dødningehoved - 1883.png|*Nature Morte med Dødningehoved* (1883)
Albert Gottschalk - Tidlig forårsdag i Glostrup.jpg|*Tidlig forårsdag i [[Glostrup]]* (Tanskan valtion taidemuseo, 1887)
Marked på Stege Torv.jpg|*Marked på Stege Torv* (Tanskan valtion taidemuseo, 1892)
Albert Gottschalk - Eftermiddag i april.jpg|*Eftermiddag i april* (Tanskan valtion taidemuseo, 1897)
Ruiner i Campagnen (Gottschalk).jpg|*Ruiner i Campagnen* (Davids Samling, 1904)


## Lähteet

## Aiheesta muualla
Taarnet

**Taarnet** oli tanskalainen taide- ja kulttuurilehti, jota kirjailija Johannes Jørgensen julkaisi kahdeksan numeroa vuosina 1893–1894. Lehti toimi symbolististen nuorten taiteilijoiden äänitorvena ja asettui Edvard Brandesia vastaan. Kirjoittajina ja kuvittajina toimivat muiden muassa Sophus Claussen, Viggo Stuckenberg, Thor Lange, Sophus Michaëlis, Mogens Ballin, Ludvig Find, Svend Hammershøi ja Jan Verkade.
## Lähteet
Holger Juul Hansen

**Holger Juul Hansen** (14. elokuuta 1924 – 19. maaliskuuta 2013) oli tanskalainen näyttelijä. Hän teki elämäntyönsä pääosin Kuninkaallisessa teatterissa ja tuli suurelle yleisölle tunnetuksi rooleistaan televisiosarjoissa *[[Matador (televisiosarja)|Matador]]* ja *[[Valtakunta (televisiosarja)|Valtakunta]]*.
## Lähteet

## Aiheesta muualla
Robert Barron

**Robert Emmet Barron** (s. 19. marraskuuta 1959) on yhdysvaltalainen katolinen pappi. Hän on toiminut Minnesotan Winona-Rochesterin hiippakunnan piispana kesäkuusta 2022 lähtien. Hän perusti vuonna 2000 Word on Fire Catholic Ministries -järjestön, joka tuottaa videoita, podcasteja, kirjoja ja elokuvia katolisen evankelioinnin ja modernin kulttuurin kanssa käytävän älyllisen vuorovaikutuksen edistämiseksi.

Aiemmin Barron toimi apulaispiispana Los Angelesin arkkihiippakunnassa vuosina 2015–2022. Hänet vihittiin papiksi Chicagon arkkihiippakunnassa vuonna 1986.  Hänellä on filosofian maisterin tutkinto Amerikan katolisesta yliopistosta ja teologian tohtorin tutkinto Institut Catholique de Paris -yliopistosta. Hän on ansioitunut teologi ja kirjoittanut useita teoksia, joissa käsitellään uskoa, järkeä ja ateismia.

Barron nousi kuuluisuuteen dokumenttisarjallaan *Catholicism* ja verkkokommenteillaan, joissa hän puolustaa katolista oppia maallisia haasteita vastaan. Hän on kerännyt miljoonia seuraajia digitaalisilla alustoilla.

## Lähteet
Pekka Lanerva

**Pekka Lanerva** (s. 22. tammikuuta 1957 Pori) on suomalainen festivaalijohtaja ja elokuvakulttuurin edistäjä.

Lanerva kuuluu Rakkautta & Anarkiaa -elokuvafestivaalin perustajiin ja on ollut mukana sen ohjelmistotyössä ja taiteellisessa suunnittelussa vuodesta 1989 lähtien. 2000-luvun vaihteessa Lanerva nimitettiin festivaalin johtajaksi, ja myöhemmin hän on toiminut sen taiteellisena johtajana.

Lanerva on myös yksi elokuvien maahantuonti- ja levitysyhtiö Cinema Mondon perustajista. Yhtiön perustivat Lanerva, Mika Siltala ja Matti Paunio vuonna 1990. Cinema Mondo tuo maahan ja levittää laadukkaita eurooppalaisia ja kansainvälisiä elokuvia sekä toimii Helsingissä Kino Engel -elokuvateatterin taustayhtiönä.

Syksyllä 2025 Lanerva vetäytyi Rakkautta & Anarkiaa -festivaalin operatiivisesta taiteellisen johtajan tehtävästä 37 vuoden jälkeen. Hän jatkaa kuitenkin festivaalin tukena muun muassa sitä järjestävän yhdistyksen hallituksen puheenjohtajana ja taiteellisena neuvonantajana.

## Palkinnot ja tunnustukset
Rakkautta ja anarkiaa -elokuvafestivaali sai Suomi-palkinnon 2007.

Pekka Lanervalle on myönnetty Ranskan kulttuuriministeriön Chevalier de l’Ordre des Arts et des Lettres -kunniamerkki hänen ansioistaan elokuvakulttuurin edistäjänä. Vuonna 2024 hän sai Helsingin kaupungin kulttuuripalkinnon.

## Lähteet

## Aiheesta muualla
* Pekka Lanerva on ollut R&A-festivaalin järjestelyissä alusta asti. Yle aamu/Yle Areena.
Holck

**Holck** on seuraavien henkilöiden sukunimi:

* Hans Holck (1726–1783), tanskalainen kustantaja ja filantrooppi
* Ole Elias Holck (1774–1842), norjalainen upseeri
Hans Holck

**Hans Holck** (12. maaliskuuta 1726 – 2. maaliskuuta 1783) oli tanskalainen kustantaja ja filantrooppi. Hän perusti vuonna 1759 *[[Adresseavisen (Tanska)|Adresseavisenin]]* ja alkoi vuonna 1770 julkaista puhelinluetteloita. Holck oli pietisti ja perusti muun muassa sairaskassan sekä useita kouluja.
## Lähteet

## Aiheesta muualla
Theodor Holmskiold

**Theodor Holmskiold** (synt. *Holm*; 14. kesäkuuta 1731 Nyborg – 14. syyskuuta 1793) oli tanskalainen lääkäri, kasvitieteilijä ja virkamies. Hän toimi professorina Sorøn akatemiassa vuosina 1762–1765 ja siirtyi sen jälkeen postilaitoksen palvelukseen. Vuodesta 1779 hän johti Tanskan kuninkaallista posliinitehdasta. Holmskiold aateloitiin vuonna 1781.

Holmskiold julkaisi Otto Friedrich Müllerin kanssa tanskalaisen sienitutkielman *Beata ruris otia Fungis Danicis impensa* (1790).
## Lähteet

## Aiheesta muualla
IIT Roorkee

**IIT Roorkee** (, , suom. *Intian teknillinen korkeakoulu Roorkeessä*, lyhennys myös **IITR**) on Intian Uttarakhandin osavaltion Roorkeessa toimiva julkinen teknillinen korkeakoulu ja tutkimusyliopisto.

IIT Roorkeen historia alkaa vuodesta 1847, jolloin Roorkeen teknillinen oppilaitos () perustettiin. Vuonna 1853 se nimettiin James Thomasonin mukaan. 1864 oppilaitos kytkettiin Kalkutan yliopistoon. Vuosina 1894–1905 oppilaitos oli kytköksissä Allahabadin yliopistoon. Vuonna 1949 oppilaitokselle myönnettiin itsenäisen yliopiston asema. Vuonna 2001 Intian parlamentti siirsi Roorkeen yliopiston kansallisesti arvostettujen Intian teknillisen korkeakoulun (engl. Indian Institutes of Technology, IITs) luokkaan, ja oppilaitos sai nykynimensä. Nykyään IIT Roorkee on yksi Intian 23:sta IIT-korkeakoulusta. 

Opetus annetaan englannin kielellä. Lukuvuosi kestää heinäkuusta toukokuulle. Lukuvuonna 2024–2025 IIT Roorkeessa oli luokkaa 10&nbsp;300+ opiskelijaa. Henkilökuntaan kuului yli 500 pysyvää opettajaa (faculty) ja yli 600 muuta työntekijää. Noin  prosenttia IITR:n opiskelijoista on naisia.

Oppilaitoksen mainetta korostava (painoarvo 45%) QS World University Rankings sijoitti IIT Roorkeen listansa yhdeksänneksi intialaiseksi yliopistoksi (2026). Intian kansallisessa korkeakoulujen paremmuusluokittelussa (NIRF) IIT Roorkee arvioitiin vuonna 2025 Intian seitsemänneksi parhaaksi korkeakouluksi. Sen edellä oli viisi muuta IIT-korkeakoulua ja Intian tiedeinstituutti. Verkkonäkyvyyttä korostava espanjalainen Webometrics-yliopistolistaus sijoitti IIT Roorkeen  maailmanlistansa sijalle 554, Intian 10. korkeimman sijaluvun saaneena yliopistona (7/2025). 

Vuonna 2025 kiinalainen ARWU-yliopistoranking luokitteli IIT Roorkeen maailman kärkiyliopistojen listallaan sijaluokkaan 801–900.


Central Library IIT Roorkee.JPG|IIT Roorkeen kampuksen Mahatma Gandhin keskuskirjastoa.
ARD IIT Roorkee.JPG|Arkkitehtuurin ja suunnittelun laitoksen rakennuksen sisäpihaa.
IIT Roorkee 1997 stamp of India.jpg|Postimerkki oppilaitoksen 150-vuotisen toiminnan juhlistamiseksi (1997).


## Lähteet

## Aiheesta muualla
*Indian Institute of Technology Roorkee (kotisivusto)  (iitr.ac.in)
Steinar Bjølbakk

**Steinar Børre Bjølbakk** (6. syyskuuta 1946 – 1. elokuuta 2024) oli norjalainen jääkiekkoilija, pelipaikaltaan keskushyökkääjä. Hän pelasi Norjan maajoukkueessa yhteensä 60 ottelua maailmanmestaruuskilpailuissa ja olympialaisissa. Sarjatasolla hän pelasi Vålerengassa, missä hän voitti seitsemän mestaruutta, ja Sparta Sarpsborgissa, missä hän voitti yhden mestaruuden. Vuosina 1970 ja 1972 Bjølbakk voitti Norjan jääkiekkoliigan parhaan pelaajan Gullpucken-palkinnon.
## Lähteet

## Aiheesta muualla
Eunomia-ryhmä

**Eunomia-ryhmä** on asteroidiryhmä, joka sijaitsee asteroidivyöhykkeen keskiosassa noin  &ndash;  astronomisen yksikön etäisyydellä Auringosta. Ryhmän kiertoradan inklinaatio on noin .
Ryhmän suurin kappale on S-luokan 15 Eunomia, jonka jälkeen suurimmat ovat 85 Io ja 141 Lumen.
Ryhmän asteroidit ovat spektrityypiltään pääasiassa S-luokkaa, ja muiden luokkien asteroidit ovat luultavasti "tunkeilijoita".

## Lähteet
AAAA (kappale)

**AAAA** on suomalaisartisti Arttu Wiskarin kappale, joka julkaistiin 13. kesäkuuta 2025. Kappaleen on sanoittanut Janne Rintala ja säveltänyt Janne Rintala sekä Mika Haapasalo. Kappaleen kustantajina toimivat Warner Music Finlandin omistama HMC Publishing sekä Mökkitie Records.

Kappaleen nimen neljä a-kirjainta tulevat sanoista ”ammatti, akka, asunto ja ajokortti”, joihin myös viitataan kappaleen sanoituksessa. Kappale kertoo erään miehen epäonnistumisista ja miehen äidin pojalleen antamista elämänohjeista.

"AAAA" kävi kolmannella soittoviikollaan Suomen virallisen singlelistan 24. sijalla ja 17. soittoviikollaan radiosoittolistan kolmannella sijalla.

## Lähteet

## Aiheesta muualla

* Virallinen lyriikkavideo (YouTube)
* Helminen, Niilo: Arttu Wiskari vaihtoi olutpullot miniporkkanoihin – Näin hän herkuttelee Iltalehti.fi, 13.6.2025
Hyderabadin yliopisto

**Hyderabadin yliopisto** (, , , lyhennys **UoH** tai UOHYD) on  Intian Telanganan osavaltion Hyderabadissa toimiva, runsaan 5&nbsp;000 opiskelijan julkinen yliopisto. Se on yksi kahdeksasta julkisesta yliopistosta tai korkeakoulusta, joka on mukana maan yliopistojen kansainvälistymistä edistävässä ja maailmanluokan yliopistojen synnyttämiseen tähtäävässä Institution of Eminence -ohjelmassa.

Yliopisto on perustettu vuonna 1974. 

Intian kansallisessa korkeakoulujen paremmuusluokittelussa (NIRF) Hyderabadin yliopisto arvioitiin Intian 26. parhaaksi korkeakouluksi (2025).  Oppilaitoksen mainetta korostava (painoarvo 45%) QS World University Rankings sijoitti MAHEn listansa 28. intialaiseksi korkeakouluksi (2026). Verkkonäkyvyyttä korostava espanjalainen Webometrics-yliopistolistaus arvotti Hyderabadin yliopisto maailmanlistansa sijalle 1120, Intian 46. korkeimman sijaluvun saaneena oppilaitoksena (7/2025).



## Lähteet

## Aiheesta muualla
*University of Hyderabad (kotisivusto)  (uohyd.ac.in)